શીર્ષક: ભૈય્યુજી મહારાજનું શું હતું ગુજરાત કનેકશન?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
13 મહિના અગાઉ શિવપુરીના ડૉ. આયુષી સાથે ભૈય્યુએ બીજા લગ્ન કર્યાં હતાં. 

મધ્ય પ્રદેશની સરકાર દ્વારા ભૈય્યુજી ઉપરાંત ચાર અન્ય બાબાઓને પ્રધાનનો દરજ્જો આપવામાં આવ્યો હતો. 

ઇંદૌરના ડીઆઈજી (ડેપ્યુટી ઇન્સ્પેક્ટર જનરલ) હરિનારાયણ ચારી મિશ્રાના કહેવા પ્રમાણે, ભૈય્યુજી મહારાજે 'સિલ્વર સ્પ્રિંગ' સ્થિત નિવાસસ્થાને ખુદને ગોળી મારી હતી. 

વડા પ્રધાન નરેન્દ્ર મોદી જ્યારે ગુજરાતના મુખ્ય મંત્રી હતા અને સદ્દભાવના ઉપવાસ પર બેઠા હતા ત્યારે તેમના ઉપવાસ ખોલાવવા માટે ભૈય્યુ મહારાજને આમંત્રિત કરવામાં આવ્યા હતા. 

ઉપરાંત ભાજપના અન્ય નેતાઓ સાથે પણ ભૈય્યુજી ઘનિષ્ઠ સંબંધ ધરાવતા હતા. 

ભૈય્યુજીનું ગુજરાત કનેક્શન 

 2011 પહેલાં ખૂબ ઓછા ગુજરાતીઓએ આધ્યાત્મિક ગુરુ ભૈય્યુજી મહારાજનું નામ સાંભળ્યું હતું અથવા તો જોયા હતાં. 

તેમણે ગુજરાતા તત્કાલીન મુખ્ય મંત્રી નરેન્દ્ર મોદીને સદ્દભાવના ઉપવાસ બાદ પારણા કરાવ્યા, ત્યારે ગુજરાતીઓનું ધ્યાન તેમની તરફ ખેંચાયું હતું.  

રાજ્યના ઊર્જા પ્રધાન સૌરભ પટેલે ટ્વીટ કરીને લખ્યું, "આધ્યાત્મિક ગુરૂ ભૈય્યુજી મહારાજના નિધન અંગે જાણીને દુખ થયું. દેશ માટે તેમણે અવિસ્મરણીય પ્રદાન આપ્યું છે."

ભૈય્યુજી મહારાજે ગુજરાત સરકારને 'સંતનગરી' બનાવવા માટેનું સૂચન કર્યું હતું, જેનાં પગલે સાબરકાંઠા  જિલ્લામાં સાબરમતી નદીના કિનારે આવેલા વડાલી ગામની પસંદગી કરવામાં આવી હતી. 

ગામાં 200 હેક્ટર જમીન ઉપર રૂપીયા 500 કરોડનાં ખર્ચે સંતનગરી વિકસાવવાનું આયોજન થયું હતું.  

રાજ્યના વરિષ્ઠ પત્રકાર સુધિર રાવલ કહે છે, "સંતનગરીનાં આયોજન માટે રાજ્યનાં અધિકારીઓની ટીમ ભૈય્યુજી પાસેથી સલાહ-સૂચન લેતી હતી. 

"તેઓ સર્વધર્મ સમભાવમા માનતા હતા અને રાષ્ટ્રવાદમાં ખૂબ માનતા હતા અને તેમણે અનેક પુસ્તક લખ્યાં છે."

વરિષ્ઠ પત્રકાર રાવલ ઉમેરે છે કે મોદી તેમનો ખૂબ આદર કરતાં હતાં, તેથી ભૈય્યુજી મહારાજે તેમના પારણા કરાવવાનું આમંત્રણ સ્વીકાર્યું હતું.  

ગુજરાતભરમાં તેમના અનુયાયીઓની સંખ્યા નાની છે, પણ તેઓ સમર્પિત છે. 

દક્ષિણ ગુજરાતના સુરતના સામાજિક કાર્યકર કનુભાઇ ટેલર સાથે મળીને તેમણે દિવ્યાંગ બાળકો માટે કામ કરવાની ઇચ્છા વ્યક્ત કરી હતી.  

ગુજરાતમાં આનંદીબહેન પટેલ મુખ્યમંત્રી હતાં તે સમયે  તેમની મુલાકાત લીધી હતી અને તેમના પરિવાર સાથે ભોજન પણ લીધું હતું. 

એકાદ મહિના પહેલા તેઓ ગુજરાતની મુલાકાત લીધી હતી, તે સમયે રાજ્યના નાયબ મુખ્યમંત્રી નીતિન પટેલ અને ભાજપ પ્રદેશના...